|  |  |
| --- | --- |
| Forum: | Sundhedsrådet |
| Tid: | Mandag den 16. marts 2015 kl. 17.00-19.00 |
| Sted: | Albertslund Rådhus, mødelokale A16 (i A-huset) |
| Deltagere: | Sofie Amalie Blomsterberg, Birgit Krüger Larsen, Glenn Molbech, Jeannette Nauta-Ridderstrøm, Curt Gotthard, Birgit Hauer |
| Afbud: | Nalen Yasin, Bente Pedersen, Nils Jensen |
| Referent: | Louise Borgstrøm |

1. **Godkendelse af dagsorden og referat fra 16. februar 2015**

Dagsorden blev godkendt.

Der var bemærkninger til referatet fra den 16. februar 2015, som tilrettes.

Birgit Hauer har forud for dagens møde fremsendt en opfordring til at orientere klart, bl.a. på kommunens hjemmeside, om pensionisters rådighedsbeløb. Opfordringen er sendt til lederen af pensionsafsnittet, Velfærdsudvalget og Kultur-, bevægelse og sundhedsudvalget.

Birgit Hauer orienterede endvidere om, at kommunalbestyrelsen den 10. marts 2015 har godkendt ændret vedtægter for sammensætning af Sundhedsrådet, således at skoleområdet fremover kan være repræsenteret ved enten et medlem fra Skolerådet eller et medlem fra kommunens skolebestyrelser. Det har ikke været muligt at nå at udpege et medlem forud for dagens møde.

1. **Siden sidst: Offentligt møde om sundhedspolitik den 18. februar 2015**

Birgit, Sofie Amalie og Curt deltog i arrangementet – Birgit og Sofie Amalie som paneldeltagere. De øvrige medlemmer af Sundhedsrådet blev orienteret om mødet, og hvilke emner der havde været bragt på banen.

1. **Sundhedshus og plejecenter**

Kommunalbestyrelsen diskuterede på mødet den 10. marts 2015 fremtidsscenarie for sundhedshuset, anbefalinger til cafe og sundhedshus samt design- og konceptoplæg, som blev godkendt. Birgit har fremsendt Sundhedsrådets bemærkninger til sundhedshus og plejecenter.

Sundhedsrådet drøftede caféen. Herunder hvilke krav kommunen kan/bør sætte i forbindelse med bortforpagtningen. Sundhedsrådet understregede, at det er vigtigt, at det bliver tydeligt i den politiske behandling af cafédriften, hvilke modeller man vælger imellem, og hvad der prioriteres. Rådet påpegede endvidere, at alle bør inviteres til at byde på caféen. Både lokale og andre interessenter.

1. **Orientering samt debat om øvrige kommunalpolitiske tiltag**

Birgit orienterede på baggrund af medsendt bilag om øvrige sager fra udvalgene og kommunalbestyrelsen. Sundhedsrådet drøftede sag om, at der er sket stigning i antal af børn, der er underrettet om i kommunen. Sundhedsrådet ønsker mere information om, hvad der ligger bag tallene. Det blev besluttet, at Birgit anmoder om en uddybning af tallene.

1. **Sundhedsrådets aktiviteter**

* *'Grøn dag - sund dag':* Materialegården, lørdag den 25. april.

Praktisk: Bente står for indkøb af varer, der skal skydes ned i boden og præmier. Kommunen leverer foldere (150 stk.), flip-over tavle, post-it notes, kuglepenne. Pjecen skal revideres. Tag evt. navne ud og erstat med områder, der er repræsenteret. Sendes med biblioteket.

Deltagere: Bente, Birgit og Curt.

Aktivitet: Sunde og usunde varer, som kan skydes ned. Forældrene bliver bedt om in-put til sundhed i Albertslund. De gode idéer sendes til borgmesteren efter godkendelse i sundhedsrådet.

* *Samarbejde med Albertslundposten om interviews:*

Gleen kontakter Albertslundposten om foredrag med Jerry Ritz.

* *Foredrag med Jerry Ritz:*

Praktisk: Glenn har aftalt med biblioteket, at de laver og trykker plakater (50 stk.), som kan hænges op forskellige steder i kommunen, bl.a. Damgårdshave, ABC, biblioteket og sættes på kommunens elektroniske skærme. Glenn sender den elektroniske plakat til Janus Enemark fra Albertslund Kommune, så plakaten kan lægges på infoskærme. Glenn og Curt koordinere ophængning af plakater.

Forplejning blev drøftet. Glenn går videre med opgaven.

* *Klimamarch:*

Status: Birgit har ikke fået en endelig melding vedr. dato.

* *Børnefestugen*:

Aktivitet: Uddeling af folder og æbler ved Børnefestugen 9-11. juni. Glenn påpegede, at det skulle aftales med koordinatorgruppen for Børnefestugen, hvis sundhedsrådet skal deltage.

* *Sunde smagsprøver og opskrifter på biblioteket eller Damgårdshave:* Planlægning sættes på dagsordenen på næste møde. Der inviteres en sundhedsformidler med på næste møde i sundhedsrådet.

1. **Evt.**

Sundhedsrådet har ikke hørt nærmere om netværksagenter. Louise beder den forhenværende sekretær Julie kontakte Birgit herom.

Næste møde:

* Mandag den 13. april kl. 17-19
* Frivilligcentret
* Der deltager koordinator fra frivilligcentret, som fortæller om frivilligcentrets arbejde. Der deltager en sundhedsformidler, som fortæller om rollen som sundhedsformidler og deltager i planlægning af arrangement om sunde smagsprøver.